Prentútgáfa Stundarinnar kemur næst út þann 7. febrúar . Þessi grein er rúmlega 3 mánaða gömul . Ofþjálfun hefur áhrif á heilann Það hljómar fjarstæðukennt að hreyfing geti á einhvern hátt valdið skaða . En það þekkja þeir sem hafa lent í ofþjálfun af eigin raun . Rannsókn sem var gerð á ofþjálfun sýndi að hópurinn sem æfði meira hafði minni virkni í þeim hluta heilans sem sér um að taka ákvarðanir og nota almenna skynsemi . Hvað er ofþjálfun ? Ofþjálfun er það kallað þegar fólk , oftast þeir sem stunda mikla líkamsrækt , upplifa óútskýrða minnkun á árangri í íþróttinni . Það hljómar fjarstæðukennt , þegar við hugsum um þá vellíðan sem hreyfing gefur okkur , að hún geti á einhvern hátt valdið skaða . Þátttakendum var skipt í tvo hópa þar sem helmingurinn var beðinn um að æfa eins og venjulega meðan hinn helmingurinn bætti við svo úr urðu 40 viðbætur við hverja æfingu . Þátttakendur rannsóknarinnar voru ekki beðnir um að fara svo langt yfir sín eigin mörk að um ofþjálfun væri að ræða , þó erfitt sé að segja til um nákvæmlega hvar mörkin liggja fyrir hvern og einn . Eiginlega má segja að við þessa auknu þreytu átti hópurinn erfiðara með að nota almenna skynsemi . Sem dæmi voru þeir þátttakendur sem æfðu meira líklegri til að leysa þrautirnar þannig að þeir fengju lítil verðlaun strax í stað þess að reyna lengur til að fá stærri verðlaun . Rannsóknarhópurinn bendir á í grein sinni að fyrri rannsóknir þeirra hafa sýnt að þegar fólk upplifir mikla streitu í starfi og almenna þreytu gagnvart vinnu sinni verða sömu svæði í heilanum vanhæfari til að starfa . Það má hins vegar ekki gleymast að öfgar eru yfirleitt aldrei jákvæðar . Það getur líka verið of mikið af því sem er gott . Það er vandlifað í þessum heimi nánast hvar sem gripið er niður . Yfirleitt veit líkaminn okkar alveg þegar nóg er orðið nóg . Við megum bara ekki gleyma að hlusta á hann áður en að erfitt reynist að grípa í taumana .